system: Persuna:
- vegliadetgna: 30-49 onns
- schlattaina: masculin
- liug: Sagogn, derivonza: Surselva

question: Tgei professiuns interesseschan tei persunalmein? Tgei professiun vulesses ti buc haver e pertgei?

answer: Jeu sun interessaus ella cultura ed ella politica, cunzun la rolla d'in president communal para fetg interessant mo era greva. Jeu quet il mistregn dil scolast interessants cunquei ch'jeu haiel era schon astgau instruir. Mo il pli bugen vuless jeu luvrar dapli cun animals, mo la producziun da launa renda buc e per producir carn eisi donn da tener animals. Il pli bugen mass jeu ina stad ad alp. Mo quei ei grev da combinar cun autras plazzas duront il decuors digl onn. Jeu savess era s'imaginar da luvrar sin sesez el sectur turistic sco guid che raquenta da pli baul, historia e cultura, bugen era personalisau cun fatgs genealogics. Jeu vuless buc esser advocat ni luvrar sin banca ni aunc mender tier ina segirada. Far profit entras zuppar igl agen gudogn cun raps dad auters schai buc a mi.